იუკიო ედანო

იუკიო ედანო (; დ. 31 მაისი, 1964) — იაპონელი პოლიტიკოსი, იაპონიის დემოკრატიული პარტიისა და წარმომადგენელთა პალატის წევრი. 2010-2012 წლებში ეჭირა კაბინეტის გენერალური მდივნის და ეკონომიკის, ვაჭრობისა და მრეწველობის მინისტრის პოსტები იაპონიის პრემიერ-მინისტრ ნაოტო კანის მთავრობაში.Reuters, "Japan picks Edano as trade min after predecessor gaffe ", 11 September 2011.

ბიოგრაფია და განათლება
ედანო დაიბადა უცუნომიაში, ტოჩიგის პრეფექტურაში. დაამთავრა ტოჰოკუს უნივერსიტეტი. 1993 წელს ის პირველად იქნა არჩეული როგორც მორიჰირო ჰოკოსავას "იაპონიის ახალი პარტიის" წევრი.

პოლიტიკური კარიერა
მინი|200პქ|მარცხნივ|ჯეიმზ სტეინბერგთან ერთად (2011 წლის 27 იანვარი) 
მოგვიანებით ედანო მონაწილეობდა იაპონიის დემოკრატიული პარტიის შექმნაში 1996 წელს. მალევე ის არჩეულ იქნა მის გენერალურ მდივნად 2010 წელს, სანამ არ იქნა ჩანაცვლებული კაცუია ოკადათი, იაპონიის ყოფილი საგარეო საქმეთა მინისტრით 2010 წლის სექტემბერში.

2011 წლის იანვარში ედანო ინიშნება კაბინეტის გენერალური მდივნის პოსტზე.http://www.japantoday.com/category/politics/view/yosano-likely-to-join-kans-government-edano-to-be-cabinet-chief

2011 წლის მარტში იგი დროებით ასრულებდა საგარეო საქმეთა სამინისტროს ხელმძღვანელის მოვალეობას.https://archive.today/20120714183114/search.japantimes.co.jp/cgi-bin/nn20110308a2.html

კაბინეტის გენერალური მდივნის როლი2011 წლის მიწისძვრისა და ცუნამის დროს
2011 წლის მარტში იაპონიის ჩრდილო-აღმოსავლეთით მომხდარი მიწისძვრისა და შემდგომი ცუნამის დროს ედანო გახდა იაპონიის მთავრობის ერთგვარი სახე, რომელიც სათავეში ედგა და ახმოვანებდა მთავრობის მიერ გატარებულ ღონისძიებებს ამ კატასტროფის შედეგების ლიკვიდაცის შესახებ. იგი რეგულარულად ჩნდებოდა იპონური ტელევიზიის საშუალებით და პერიოდულად აშუქებდა ფუკუშიმას ატომურ ელექტროსადგურზე მომხდარი კატასტროფის შესახებ ახალ გარემოებებსა და პრობლემებს.

პუბლიკის წინაშე ედანოს ასეთმა ხშირმა გამოჩენამ, პოპულარული სოციალური ქსელის - Twitter-ის მომხმარებლებს შორის გამოიწვია მის ჯანმრთელობაზე ღელვა, რაც გამოიხატა შეტყობინებებში, სადაც ისინი ედანოს სთხოვდნენ დასაძინებლად წასვლას. პოპულარული გახდა მესიჯი "#edano_nero", რაც იაპონურად ნიშნავს ძილს (寝ろ, nero)http://blogs.wsj.com/japanrealtime/2011/03/14/tireless-edano-earns-twitter-respect/!

 სქოლიო 

 რესურსები ინტერნეტში 



კატეგორია:იაპონელი პოლიტიკოსები
კატეგორია:იაპონიის კაბინეტის გენერალური მდივნები
კატეგორია:დაბადებული 1964
კატეგორია:დაბადებული 31 მაისი
კატეგორია:ცოცხალი ადამიანები